บาทเปิด 31.26/28 บาทต่อดอลลาร์ อ่อนค่า
เงินบาทเปิดตลาด 31.26/28 บาทต่อดอลลาร์ อ่อนค่า ให้กรอบวันนี้ 31.22-31.32บาทต่อดอลลาร์
29 ต.ค. 2563

นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.26/28 บาท/ดอลลาร์ อ่อนค่าจากเย็นวานนี้ที่ปิดตลาดที่ระดับ 31.19/21 บาท/ดอลลาร์
เช้านี้เงินบาทปรับอ่อนค่าจากเมื่อวาน แต่ระหว่างวันยังไม่น่าจะมีปัจจัยอะไรใหม่เข้ามา คาดว่าบาทจะยังทรงตัว ทิศทางขึ้น กับแรงซื้อขายในตลาด ซึ่งหากมีแรงซื้อมากเงินบาทอาจจะย่อตัวลงได้บ้าง
"วันนี้บาทน่าจะทรงๆ คงขึ้นกับแรงซื้อ-ขาย ถ้าซื้อมาก ก็อาจจะย่อตัวได้ เพราะตอนนี้ก็ขึ้นไปใกล้แนวต้านแล้ว" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 31.22-31.32 บาท/ดอลลาร์